قیبریس پروبلمینه قالیجی حلّ اوچون حیاتا کئچیریلن موذاکیره‌لر چرچیوه‌سینده ان چتین باش‌لیق‌لاردان بیری اولان تورپاق موضوعسونون گؤروشوله ‌جگی اوچلو ایجلاسین تاریخی 7-11 نوامبر اولا‌راق تعیین اولوندو.
شما‌لی قیبریس تورک جمهوریتی‌نین پرزیدنتی مصطفی آکینجی ایله روم رهبرلیگی لیدری نیکوس آناستاسیادیس، اوکتوبر آیی‌نین 9-جو پلان‌لی گؤروشمه‌سی اوچون بیر آرایا گلدی.
بیرلشمیش میلت‌لر تشکیلاتی‌نین گؤزتیمیمیندکی آرا بؤلگه‌ده رئال‌لاشان گؤروشمه تخمینن 5 ساعت داوام ائتدی.
توپلانتی‌نین آردین‌دان بیرلشمیش میلت‌لر تشکیلاتی یازی‌لی بیر آچیقلاما ایله تورپاق مسئله‌سی‌نین دانیشیلاجاغی اوچلو ایجلاسین سوئیس‌ین مونت پلرین قصبه‌سینده ائدیله‌جگینی ائشیتدیردی.
آچیقلامایا گؤره، سوئیس‌دکی موذاکیره‌لرده "تورپاق" اوزرینه یوغونلاشیلاجاق و "قاپانمامیش" دیگر بوتون موضوعلار دا "بیر-بیریله علاقه‌لی" اولا‌راق اله آلینا‌جاق.
آچیقلامادا، لیدرلرین؛ سوئیس‌دکی دانیشیق‌لارین، 2016 سونونا قدر بیر حلّ چاتما تلاشی گؤسترمه یؤنوندکی اورتاق مسئولیت‌لری چرچیوه‌سینده، موذاکیره‌لرین سون مرحله‌سینه گئدن یولو آچاجاغینا دایر اومید ایفاده ائتدیک‌لری وورغولاندی.
سؤز موضوعسو آچیقلامادا آیریجا لیدرلرین اوکتوبر آیی گؤروشمه پروقرام‌لارینی تاماملادیق‌لاری و 31 اوکتوبردا کئچیریلمه‌سی پلان‌لاش‌دیریلان سون گؤروشمه‌نین موذاکیره‌چی‌لر سویه‌سینده گئرچکلشدیریله‌جگی ده ایفاده ائدیلدی.
